Magic: The Gathering（中文名叫「魔法風雲會」或簡體版嘅「万智牌」）係集玩式紙牌遊戲，響1993年由美國人 Richard Garfield 發明。呢個遊戲面世，受紙牌玩家喜愛，瘋魔各地玩家。玩遊戲嗰時，雙方各自用一副牌，亦可以三至四個人，或者更多嘅人一齊玩。目標係將對手嘅 20 生命分減到 0，可以透過出牌攻擊或者好多其他方法去贏。